Comeback for Sharon Stone
En alvorlig hjerneblødning holdt på å ta livet av henne i 2001. Nå vil skuespiller Sharon Stone tilbake i rampelyset og håper at HBO-serien «Mosaic» skal gjøre jobben. Miniserien har premiere 23. januar. – Det var omtrent fem prosent sjanse for at jeg overlevde, sier hun til nyhetskanalen CBSNews. Blødningen påvirket tale, hørsel, gangen og evnen til å lese og skrive. – Hele livet mitt ble slettet ut, sier Stone som kanskje er mest kjent for 90-talls filmene «Basic Instinct» og Martin Scorseses «Casino», hvor hun var oscarnominert. Etter slaget følte hun seg avskrevet av Hollywood, hun forsøkte å komme seg tilbake til jobb, men følte seg skjør og ville ikke snakke om sykdommen i en bransje hun opplevde som lite tilgivende. Sharon Stone (58): – Kaster klærne, men vil ikke ha tilfeldig sexNå er hun mor til tre adopterte sønner på 11, 12 og 17 år, har vært igjennom to skilsmisser og vil tilbake i spotlighten. I HBO-serien som er laget interaktivt slik at publikum delvis kan bestemme hvordan den skal ende, spiller hun en berømt barnebokforfatter som leter etter kjærligheten, men forsvinner på mystisk vis. Under forrige helgs Golden Globe var hun igjen på den røde løperen, kledd i sort i solidaritet med kvinnene i Hollywood som jobber for likelønn og mot seksuell trakassering i filmbransjen. Hennes 12 år gamle sønn var også med. På spørsmål fra CBS News om hun selv har opplevd seksuell trakassering, ler hun høyt: – Jeg har vært i denne bransjen i 40 år. Den gang, med mitt utseende, fra et ikke-sted i Pennsylvania, jeg kom helt uten beskyttelse. Jeg har sett alt. Wahlberg og WME donerer 16,7 millioner kroner etter kritikk om lønnsforskjeller
Sharon Stone har vært borte fra skjermen i flere år på grunn av en livstruende sykdom. Nå vil skuespilleren restarte karrieren sin i en alder av 60.